

ประกาศองค์การบริหารส่วนตำบลม่วงกลวง
เรื่อง   สอบราคาจ้าง  โครงการก่อสร้างอาคารศูนย์พัฒนาเด็กเล็ก (สถ.ศพด.2) บ้านบางเบน 
หมู่ที่ 2 ตำบลม่วงกลวง อำเภอกะเปอร์ จังหวัดระนอง (ครั้งที่ 2)

		ด้วยองค์การบริหารส่วนตำบลม่วงกลวง  อำเภอกะเปอร์  จังหวัดระนอง  มีความประสงค์จะสอบราคาจ้าง  โครงการก่อสร้างอาคารศูนย์พัฒนาเด็กเล็ก  ขนาด 51-80 คน ตามแบบมาตรฐาน (สถ.ศพด.2)  บ้านบางเบน หมู่ที่  2  ตำบลม่วงกลวง  อำเภอกะเปอร์  จังหวัดระนอง  พร้อมป้ายโครงการ  จำนวน  1 ป้าย  (รายละเอียดตามแบบแปลนที่องค์การบริหารส่วนตำบลม่วงกลวงกำหนด)  โดยวิธีสอบราคา  ราคากลางของงานก่อสร้างในการสอบราคาครั้งนี้ เป็นเงินทั้งสิ้น  1,991,000.- บาท  ( หนึ่งล้านเก้าแสนเก้าหมื่นหนึ่งพันบาทถ้วน ) 
		ซึ่งราคาที่องค์การบริหารส่วนตำบลม่วงกลวงสามารถจะทำสัญญาจ้างได้ ราคาตามงบประมาณที่ได้รับจัดสรรเงินอุดหนุนเฉพาะกิจที่มีลักษณะเป็นรายจ่ายลงทุน ประจำปีงบประมาณ พ.ศ. 2557 (เงินอุดหนุนเฉพาะกิจให้แก่องค์กรปกครองส่วนท้องถิ่น การพัฒนาการศึกษา (ก่อสร้างศูนย์พัฒนาเด็กเล็ก) ในการก่อสร้างโครงการนี้เป็นจำนวนเงิน 1,800,000.- บาท ( หนึ่งล้านแปดแสนบาทถ้วน )
		ผู้มีสิทธิ์เสนอราคาจะต้องมีคุณสมบัติ  ดังนี้
1. เป็นนิติบุคคล หรือบุคคลธรรมดา ผู้มีอาชีพรับจ้างงานที่สอบราคาจ้าง  ซึ่งมีผลงานก่อสร้าง
ประเภทเดียวกัน ในวงเงินไม่น้อยกว่า  995,500.- บาท  ( เก้าแสนเก้าหมื่นห้าพันห้าร้อยบาทถ้วน ) 
2.ไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว 
3.ไม่เป็นผู้ได้รับเอกสารสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาล 
ของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น 
		4. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลม่วงกลวง
5. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคา ให้แก่องค์การบริหาร
ส่วนตำบลม่วงกลวง  ณ วันประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้ 
กำหนดดูสถานที่ก่อสร้าง  ในวันที่  8  มกราคม  2558 ตั้งแต่เวลา 09.30 น. – 10.30 น. 
ณ บ้านบางเบน  หมู่ที่  2  ตำบลม่วงกลวง  อำเภอกะเปอร์  จังหวัดระนอง และกำหนดรับฟังคำชี้แจงรายละเอียดเพิ่มเติมในวันที่  8  มกราคม  2558  ตั้งแต่เวลา  11.00 น. เป็นต้นไป ณ ที่ทำการองค์การบริหารส่วนตำบลม่วงกลวง

กำหนดขายรูปแบบรายการและกำหนดยื่นซองใบเสนอราคา ในวันที่  29 ธันวาคม   2557   
ถึงวันที่  15 มกราคม  2558  ระหว่างเวลา  08.30 น. - 16.30 น. ในวันเวลาราชการ  ณ กองคลัง  องค์การบริหารส่วนตำบลม่วงกลวง  อำเภอกะเปอร์  จังหวัดระนอง  
กำหนดรับซองใบเสนอราคา ในวันที่  16 มกราคม  2558 ระหว่างเวลา  10.00 น. - 11.00
น. ณ  ห้องศูนย์รวมข้อมูลข่าวสารการจัดซื้อจัดจ้างระดับอำเภอ (ที่ว่าการอำเภอกะเปอร์ ชั้น 2) จังหวัดระนอง 
		กำหนดเปิดซองใบเสนอราคา  ในวันที่  19 มกราคม  2558  ตั้งแต่เวลา  09.30 น. เป็นต้นไป  ณ  ห้องศูนย์รวมข้อมูลข่าวสารการจัดซื้อจัดจ้างระดับอำเภอ (ที่ว่าการอำเภอกะเปอร์ ชั้น 2) จังหวัดระนอง 
ผู้สนใจติดต่อขอซื้อเอกสารสอบราคา  ในราคาชุดละ   1,000.-    บาท  ได้ที่  กองคลัง  องค์การ
บริหารส่วนตำบลม่วงกลวง เลขที่ 100 หมู่ที่ 3 ตำบลม่วงกลวง อำเภอกะเปอร์ จังหวัดระนอง ระหว่างวันที่ 29 ธันวาคม  2557 ถึงวันที่  15  มกราคม   2558   ตั้งแต่เวลา  08.30 น. – 16.30 น. หรือสอบถามทางโทรศัพท์หมายเลข    0-7786-1646    ในวันและเวลาราชการ ดูรายละเอียดได้ที่เว็ปไซด์ www.muangkluang.go.th , www.Ranonglocal.go.th และ www.gprocurement.go.th
ประกาศ  ณ  วันที่    29      เดือน   ธันวาคม    พ.ศ. 2557   



   		 (  นายอุสมาน  แซะแดง )
          						นายกองค์การบริหารส่วนตำบลม่วงกลวง

